Държавен вестник, бр. 26, 2017 г., стр. 7

БРОЙ  26	
Д Ъ Р Ж А В Е Н  В Е С Т Н И К 	
СТР.  7  
ПОСТАНОВЛЕНИЕ № 55  
ОТ 23 МАРТ 2017 Г.
за приемане на Наредба за процедурите за 
обмен на информация и сътрудничество 
между държавните органи, участващи в 
защитата на лицата, работещи по трудово 
правоотношение, подали съобщения за на-
рушения, свързани с пазарни злоупотреби 
с финансови инструменти
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за 
процедурите за обмен на информация и 
сътрудничество между държавните органи, 
участващи в защитата на лицата, работещи 
по трудово правоотношение, подали съоб-
щения за нарушения, свързани с пазарни 
злоупотреби с финансови инструменти.
Министър-председател:  
Огнян Герджиков
Главен секретар на Министерския съвет:  
Веселин Даков
НАРЕДБА
за процедурите за обмен на информация и 
сътрудничество между държавните органи, 
участващи в защитата на лицата, работещи 
по трудово правоотношение, подали съоб-
щения за нарушения, свързани с пазарни 
злоупотреби с финансови инструменти
Г л а в а  п ъ р в а
ОБЩИ ПОЛОЖЕНИЯ
Чл. 1. Тази наредба урежда процедурите 
за обмен на информация и сътрудничество 
между Комисията за финансов надзор и Из-
пълнителна агенция „Главна инспекция по 
труда“ с оглед защитата на лицата, работещи 
по трудово правоотношение, подали съобще-
ния за нарушение по реда на глава втора от 
Закона за прилагане на мерките срещу пазар-
ните злоупотреби с финансови инструменти 
(ЗПМПЗФИ), срещу дисциплинарно увол-
нение.
Чл. 2. (1) Процедурите за обмен на ин-
формация и сътрудничество се осъществяват 
при спазване поверителността на данните, 
които се съдържат в подадените съобщения 
по реда на глава втора от ЗПМПЗФИ. 
(2) При прилагане на процедурите за обмен 
на информация и сътрудничество Комисията 
за финансов надзор и Изпълнителна аген-
ция „Главна инспекция по труда“ обменят 
информация помежду си по електронен път. 
Г л а в а  в т о р а
ПРОЦЕДУРИ ЗА ОБМЕН НА ИНФОР-
МАЦИЯ И СЪТРУДНИЧЕСТВО
Чл. 3. (1) Лице, работещо по трудово право-
отношение, подало съобщение за нарушение 
по реда на глава втора от ЗПМПЗФИ, може 
да подаде сигнал за започнало срещу него 
дисциплинарно производство за нарушение 
на трудовата дисциплина по чл. 187, ал. 1, 
т. 8 от Кодекса на труда (КТ), за което счита, 
че е в нарушение на чл. 187, ал. 2 КТ.
(2) Сигналът по ал. 1 се подава в Централ-
ното управление на Изпълнителна агенция 
„Главна инспекция по труда“ или в терито-
риалната дирекция „Инспекция по труда“ 
по седалището и адреса на управление на 
работодателя. 
(3) Сигналът по ал. 1 се подава лично 
или чрез упълномощен представител с пре-
поръчано писмо с обратна разписка или по 
електронен път при спазване на изисквани-
ята на Закона за електронния документ и 
електронния подпис.
(4) В случаите, когато лице по ал. 1 е 
сезирало Комисията за финансов надзор 
за започнало срещу него дисциплинарно 
производство за нарушение на трудовата 
дисциплина по чл. 187, ал. 1, т. 8 КТ, за 
което счита, че е в нарушение на чл. 187, 
ал. 2 КТ, най-късно на следващия работен 
ден Комисията за финансов надзор препраща 
сигнала на Изпълнителна агенция „Главна 
инспекция по труда“ с информация за това 
дали лицето, което е подало сигнала, е по-
дало съобщение за нарушение по реда на 
глава втора от ЗПМПЗФИ.
Чл. 4. Сигналът по чл. 3, ал. 1 съдържа:
1. имената на лицето и единния му граж-
дански номер/личен номер на чужденец;
2. актуален точен адрес, телефонен номер 
и/или електронен адрес на лицето;
3. наименование и данни за седалището 
и адреса на управление на работодателя; 
4. входящ номер или дата и час на по-
даване на съобщението за нарушение до 
Комисията за финансов надзор по реда на 
глава втора от ЗПМПЗФИ или други данни, 
идентифициращи съобщението;
5. данни за образуваното дисциплинарно 
производство срещу лицето;
6. други данни – по преценка на лицето;
7. дата и подпис на лицето.
Чл. 5. Сигнали по чл. 3, подадени след 
налагане на дисциплинарно наказание „увол-
нение“ на лицето, не се разглеждат от Из-
пълнителна агенция „Главна инспекция по 
труда“.